Diari Oficial de la Generalitat Valenciana


Sumari del DOGV 9982, del 13-11-2024 (2024/11951)

RESOLUCIÓ de 30 d’octubre de 2024, per la qual es convoquen per a l'exercici 2024 les subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11258

CVE
:   MAKP-I-9441-99990

Data del document
:   30-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * patrimoni cultural
    * protecció del patrimoni

D’acord amb el que es disposa en l’Orde 11/2017, de 31 de març, de la Conselleria d’Educació, Investigació, Cultura i Esport (DOGV 8016, 06.04.2017), per la qual s’aproven les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial, patrimoni cultural immaterial de la humanitat o inclòs en el Registre de bones pràctiques de salvaguarda dins de l’àmbit de l’actuació de la conselleria competent en matèria de cultura, a exclusió de les adquisicions patrimonials; de conformitat amb el que s’establix en els articles 2, 5, 10 i 23 de la Llei 38/2003, de 17 de novembre, general de subvencions (LGS), 17, 55 et seq. del Reial decret 887/2006, de 21 de juliol, que aprova el Reglament general de subvencions (RGS), i 160, 163 et seq. de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions;

D’acord amb el que es disposa l’article 28 de la Llei 5/1983, de 30 de desembre, de Govern Valencià, en virtut de les facultats que em conferix la Resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans i l’article 21 de l’Orde 11/2017, de 31 de març, de la Conselleria d’Educació, Investigació, Cultura i Esport, per la qual s’establixen les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat, en relació amb l’article  94 del Decret 81/2024, de 12 de juliol, del Consell, pel qual s’establix l’estructura orgànica bàsica de la presidència i de les conselleries de la Generalitat,

RESOLC

*Primer. Convocatòria*

Es convoquen, a l’empara de les bases aprovades per mitjà de l’Orde 11/2017, de 31 de març, de la Conselleria d’Educació, Investigació, Cultura i Esport, per la qual s’establixen les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat, per a l’exercici 2024, les subvencions destinades a activitats per a la difusió, promoció i foment del patrimoni de la Comunitat Valenciana declarat per la UNESCO patrimoni mundial, patrimoni cultural immaterial de la humanitat o inclòs en el Registre de bones pràctiques de salvaguarda proposades per ajuntaments, fundacions, associacions i entitats sense ànim de lucre que siguen titulars del bé i/o integren l’òrgan per a la seua gestió.

*Segon. Objecte, entitats beneficiàries i condicions de la concessió de la subvenció*

1. Constituïxen objecte d’esta subvenció les activitats destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat o inclòs en el Registre de bones pràctiques de salvaguarda dins de l’àmbit de l’actuació de la conselleria competent en matèria de cultura realitzades entre l’1 de gener del 2024 i la data de finalització de presentació de les sol·licituds.

2. Les activitats subvencionables, d’acord amb l’objecte i les finalitats anteriorment enunciats, són les següents:

a) Organització de trobades, seminaris i congressos en matèria de patrimoni mundial o immaterial de la humanitat a la Comunitat Valenciana.

b) Publicacions l’objecte de les quals siga facilitar informació sobre els béns inclosos en la Llista del patrimoni mundial o immaterial de la humanitat de la Comunitat Valenciana.

c) Organització d’exposicions i altres accions de difusió dirigides a afavorir el coneixement del patrimoni mundial o immaterial de la humanitat a la Comunitat Valenciana.

3. Podran optar a estes ajudes, com a entitats beneficiàries, els ajuntaments de la Comunitat Valenciana i les fundacions, associacions i entitats sense ànim de lucre, que entre els seus fins realitzen activitats destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat o inclòs en el Registre de bones pràctiques de salvaguarda a la Comunitat Valenciana, que siguen titulars del bé i/o de l’òrgan de la seua gestió. Per a això, hauran d’acreditar esta finalitat en els seus estatuts, per la qual cosa juntament amb la sol·licitud s’haurà d’aportar la documentació que acredite el compliment del que s’indica en este punt.

4. Totes les entitats beneficiàries hauran de complir el que disposa l’article 2 de l’Orde 11/2017, de 31 de març, de la Conselleria d’Educació, Investigació, Cultura i Esport, per la qual s’establixen les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat.

5. La quantia màxima a percebre per les entitats que resulten beneficiades per l’atorgament de la subvenció, no podrà superar el pressupost total de l’actuació i en cap cas els 5.000 euros, IVA inclòs.

6. D’acord amb el que disposa l’article 31.8 de la Llei 38/2003, de 17 de novembre, general de subvencions, no es consideren gastos subvencionables els impostos indirectes quan siguen susceptibles de recuperació o compensació, l’impost sobre el valor afegit sols podrà ser subvencionable quan el beneficiari acredite que no realitza la compensació d’este impost.

*Tercer. Dotació econòmica*

L’import total d’estes ajudes és de 63.250 euros, que serà satisfet a càrrec de la línia de subvenció S0374, ajudes per a la difusió, promoció i foment del patrimoni de la Comunitat Valenciana declarat per la UNESCO, patrimoni mundial o immaterial de la humanitat, del pressupost de la Generalitat per a 2024, del programa 454A00, Patrimoni artístic, museus i arts plàstiques.

*Quart. Sol·licitud, terminis i tramitació*

1. El termini de la presentació de les sol·licituds serà de 15 dies, comptadors des de l’endemà de la publicació d’esta resolució en el *Diari Oficial de la Generalitat Valenciana*.

2. El model de la sol·licitud i els annexos estaran disponibles en l’espai web [https://cutt.ly/qwmuqlg](https://cutt.ly/qwmUQLg)  i s’adreçaran a la Conselleria de Cultura, Educació, Universitats i Ocupació, Direcció General de Patrimoni Cultural.

3. Les sol·licituds de subvenció únicament es podran presentar de manera telemàtica i es formalitzaran segons els models que figuren en l’adreça d’internet que s’indica amb l’URL següent: [https://cutt.ly/ewmujdf](https://cutt.ly/EwmUJdF)  firmada per la persona representant de l’entitat sol·licitant.

4. Per a poder tramitar telemàticament la sol·licitud, s’haurà de disposar de certificat digital bé siga de l’entitat, de la persona que ocupe la presidència de l’entitat o de qui assumisca la representació davant la Generalitat Valenciana, tot això de conformitat amb les instruccions previstes en la pàgina web de l’Agència de Tecnologia i Certificació Electrònica (ACCV) [www.accv.es](http://www.accv.es/).

5. La sol·licitud s’ha d’ajustar al que indica l’article 4 de l’Orde 11/2017, de 31 de març, de la Conselleria d’Educació, Investigació, Cultura i Esport (DOGV 8016, 06.04.2017), per la qual s’aproven les bases reguladores de la concessió de subvencions destinades a la difusió, promoció i foment del patrimoni de la Comunitat Valenciana declarat per la UNESCO patrimoni mundial o immaterial de la humanitat o inclòs en el Registre de bones pràctiques de salvaguarda.

6. S’aproven el model de sol·licitud i els documents que s’adjunten com a annexos.

7. La presentació de sol·licituds per a optar a les ajudes implica l’acceptació expressa i formal de les bases de la convocatòria, i s’hauran d’aportar els documents següents:

a) Sol·licitud general de subvenció, que s’ha d’omplir en el moment de sol·licitar la subvenció a través del formulari electrònic, en què es farà constar, a través dels diferents apartats del formulari, les dades relacionades amb la subvenció sol·licitada.

b) Instància omplida d’acord amb l’annex I d’esta convocatòria, [https://cutt.ly/rwmuvod](https://cutt.ly/rwmUVOd)  disponible a través de la Guia Prop electrònica accessible a través del Portal de la Generalitat Valenciana [www.gva.es](http://www.gva.es/).

c) Certificat de l’acord per a la sol·licitud de l’ajuda i de la capacitat del signatari de la sol·licitud, per a representar l’ajuntament o l’entitat beneficiària, que podrà consistir en document públic o almenys el certificat de l’acord adoptat per l’òrgan de govern que corresponga en què s’acorda la sol·licitud de l’ajuda i faculte el representant per a subscriure la sol·licitud, certificat segons l’annex II [https://cutt.ly/3wmu9ag](https://cutt.ly/3wmU9AG)

d) En el cas de fundació, associació o entitat sense ànim de lucre, hauran d’acreditar-ne l’existència mitjançant un certificat actualitzat expedit pel registre administratiu que corresponga segons el tipus d’entitat i, si és el cas, una fotocòpia compulsada dels estatuts de l’entitat pels quals es regix la seua activitat, en què ha de constar explícitament la inexistència d’ànim de lucre i que entre els seus fins realitzen activitats destinades a la difusió, promoció i foment del patrimoni de la Comunitat Valenciana.

e) La documentació justificativa de la realització de l’activitat subvencionada ha de complir el que s’establix en l’article 13 de l’Orde 11/2017, de 31 de març, de la Conselleria d’Educació, Investigació, Cultura i Esport, segons l’annex III, [https://cutt.ly/ewmu6lf](https://cutt.ly/ewmU6Lf)  i han d’estar datats entre l’1 de gener de 2024 i la data de finalització de presentació de la documentació.

f) En el cas que el sol·licitant siga un nou perceptor o desitge rebre l’import de la subvenció en un compte no donat d’alta en el sistema de comptabilitat de la Generalitat Valenciana, o hi haja hagut variació en les dades identificatives, haurà d’accedir al tràmit automatitzat PROPER, procediment per a tramitar les altes, modificacions i baixes de les domiciliacions bancàries, [https://cutt.ly/leq7jvvm](https://cutt.ly/leQ7JVVm). Si el compte ja està donat d’alta en el sistema de comptabilitat de la Generalitat Valenciana, serà suficient omplir el número de compte en l’apartat corresponent de la sol·licitud general de subvencions.

8. Les sol·licituds hauran de ser subscrites per les persones que exercisquen la representació en cada cas, d’acord amb la normativa aplicable.

9. Si la informació que s’ha d’adjuntar supera el límit suportat per la plataforma, aproximadament 20 Mb per annex, 25 annexos màxim i amb 40Mb com a total per tramitació, s’haurà de dividir i enviar per separat, respectant el límit assenyalat, però sempre sobre una única sol·licitud. En cas que la divisió no siga possible, s’haurà d’entregar de manera presencial en un suport físic juntament amb una còpia de la sol·licitud telemàtica prèvia, i adreçar-se al Registre de Sant Miquel dels Reis, avinguda de la Constitució, 284. En este cas, s’haurà d’enviar un correu electrònic a l’òrgan gestor de la convocatòria (Direcció General de Patrimoni Cultural, huex.tfbbdrwzaoamd@vql.qe), amb indicació de la data d’enviament i l’òrgan en què s’ha presentat la documentació.

10. Només s’admetrà una sol·licitud per entitat sol·licitant.

11. D’acord amb el que s’establix en l’article 68 de la Llei 39/2015, si la sol·licitud no complix els requisits exigits o no s’hi adjunta la documentació que resulte exigible, es requerirà l’interessat perquè, en el termini de 10 dies, esmene la falta o perquè adjunte els documents preceptius, amb indicació que, si així no ho fa, es considerarà que desistix de la petició, amb la resolució prèvia que haurà de ser dictada en els termes previstos en l’article 21 d’esta llei.

12. Els diferents tràmits que cal completar en el procediment, excepte la resolució de concessió, es notificaran als interessats a través de mitjans electrònics, d’acord amb el que disposen els articles 14 i 43 de la Llei 39/2015, d’1 d’octubre, del procediment administratiu comú de les administracions públiques.

*Quint. Criteris de valoració de les sol·licituds*

Les sol·licituds que complisquen els requisits establits en esta convocatòria seran valorats i puntuats segons els criteris objectius descrits en l’article 11 de l’Orde 11/2017, de 31 de març, de la Conselleria d’Educació, Investigació, Cultura i Esport (DOGV 8016, 06.04.2017).

*Sext. Procediment per a l’atorgament de la subvenció*

1. En aplicació dels criteris de valoració establits en l’orde de bases i amb la valoració corresponent de totes les sol·licituds que han complit els requisits de la convocatòria, s’elaborarà una llista ordenada per la puntuació obtinguda.

2. La puntuació màxima que es podrà aconseguir és de 12 punts. En cas d’empat en la puntuació entre dos o més sol·licituds, tindran prioritat per este orde les que hagen obtingut major puntuació en els criteris dels apartats 1, 3, 4, 2 i 5 de l’article 11 de l’Orde 11/2017, de 31 de març, de la Conselleria d’Educació, Investigació, Cultura i Esport.

3. Obtindran la condició de beneficiari seguint l’orde descendent en la relació esmentada per la puntuació obtinguda fins a l’esgotament de la dotació econòmica.

*Sèptim. Resolució de la subvenció*

1. El termini màxim per a resoldre i notificar la resolució de procediment serà de sis mesos, comptats a partir de la publicació d’esta convocatòria en el *Diari Oficial de la Generalitat Valenciana*. El venciment del termini màxim sense haver-se notificat o publicat la resolució legitima als interessats per a entendre desestimada per silenci administratiu la sol·licitud de concessió de la subvenció.

2. La resolució del procediment es publicarà en el *Diari Oficial de la Generalitat Valenciana*  i tindrà els efectes de notificació, segons el que s’establix en l’article 45 de la Llei 39/2015, d’1 d’octubre, del procediment administratiu comú de les administracions públiques.

3. Les resolucions de l’òrgan concedent esgoten la via administrativa.

*Octau. Obligacions dels beneficiaris*

Els beneficiaris estaran subjectes a les obligacions generals derivades de la normativa vigent sobre ajudes o subvencions públiques a què fa referència la Llei 38/2003, de 17 de novembre, general de subvencions. També estaran subjectes a les obligacions que establix la Llei 1/2015, de 6 de febrer, d’hisenda pública, del sector públic instrumental i de subvencions, a les derivades de la Llei 4/98, d’11 de juny, del patrimoni cultural valencià, i a les relacionades en l’article 7 de l’Orde 11/2017, de 31 de març, de la Conselleria d’Educació, Investigació, Cultura i Esport.

*Nové. Justificació i pagament de la subvenció*

1. La documentació justificativa de la realització de l’activitat subvencionada ha de complir el que s’establix en l’article 13 de l’Orde 11/2017, de 31 de març, segons l’annex III, [https://cutt.ly/ewmu6lf](https://cutt.ly/ewmU6Lf)

2. La documentació justificativa s’aportarà juntament amb la sol·licitud de la subvenció, d’acord amb el que es disposa en el resolc quart 7.e d’esta resolució, per la qual cosa el termini de presentació finalitza en el moment de la presentació de les sol·licituds.

3. Els perceptors o beneficiaris de les subvencions públiques, que tinguen naturalesa jurídica privada, hauran d’acreditar, mitjançant la presentació d’una declaració responsable firmada pel representant legal de l’entitat, el compliment de l’article 31 de la Llei 38/2003, de 17 de novembre, general de subvencions.

4. Amb caràcter previ al pagament de la subvenció, el beneficiari haurà de trobar-se al corrent en el compliment d’obligacions tributàries i davant de la Seguretat Social i aportar la declaració responsable de no ser deutor per resolució de procediment de reintegrament de subvencions, d’acord amb el que s’establix en l’article 34.5 de la Llei 38/2003, de 17 de novembre, general de subvencions.

5. Serà requisit per al pagament que les entitats locals acrediten estar al corrent en el compliment de l’obligació de rendició dels comptes anuals davant la Sindicatura de Comptes, d’acord amb el que s’establix en l’article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.

*Dècim. Protecció de dades*

1. La gestió de les ajudes que es regulen en estes bases comporta el tractament de dades de caràcter personal, per la qual cosa s’apliquen les mesures i garanties regulades en la normativa referent a la matèria, especialment en el Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades (d’ara en avant, RGPD) i en la Llei orgànica 3/2018, de 5 de desembre, de protecció de dades personals i garantia dels drets digitals (d’ara en avant, LOPDIGDD).

2. En el disseny dels formularis i en la sol·licitud de documentació s’hauran de tindre en compte els principis de protecció de dades. En concret, les dades personals seran:

a) Adequades, pertinents i limitades al que resulte necessari en relació amb les finalitats per a les quals són tractades. En este sentit:

1r) Els formularis i la documentació sol·licitada seran proporcionals a les necessitats de gestió i concessió de les ajudes.

2n) La publicació de dades s’efectuarà tenint en compte el que es disposa en la disposició addicional 7a de la Llei orgànica 3/2018, de 5 de desembre, de protecció de dades personals i garantia dels drets digitals, i en qualsevol altra recomanació o directriu realitzada pels òrgans competents en matèria de protecció de dades i en matèria de publicitat de subvencions.

b) Les dades seran exactes i, si fora necessari, actualitzades; els sol·licitants es responsabilitzaran de la veracitat dels documents que presenten; en tot cas, es tindrà en compte que l’entitat convocant no serà responsable de la inexactitud de les dades quan hagen sigut aportades per les persones sol·licitants o els seus representants o obtingudes de registres públics, sense perjuí de la potestat de verificació de l’administració convocant.

c) Les dades es conservaran durant el temps necessari per a complir la finalitat per a la qual es van sol·licitar i per a determinar les possibles responsabilitats que es deriven d’esta finalitat i del tractament de les dades i d’acord amb normativa d’arxius i documentació.

d) La persona responsable del tractament és la Conselleria d’Educació, Cultura, Universitats i Ocupació i la persona delegada de protecció de dades és la persona Delegada de Protecció de Dades de la Generalitat (DPD) (jqs@wkj.xz).

3. Amb caràcter general, la finalitat per al tractament de dades personals en relació amb esta norma serà la gestió de la concessió i justificació de les subvencions, tenint com a bases de licitud general l’interés públic i el compliment d’una obligació legal, previstes, respectivament, en l’article 6.1.e i 6.1.c de l’RGPD.

4. En el cas que s’arrepleguen dades, tant en la sol·licitud com en el procediment de justificació, de tercers que no siguen la persona sol·licitant o representant, haurà de proporcionar-se un document que permeta el compliment del que s’establix en este resolc, i incloure en la declaració responsable l’obligació del sol·licitant o representant d’informar aquelles persones de les quals s’aporten dades per a l’obtenció de la subvenció.

5. A l’efecte de garantir el dret dels interessats a no aportar documents que ja es troben en poder d’esta administració o hagen sigut elaborats per qualsevol altra, l’òrgan competent podrà consultar o obtindre estos documents, llevat que l’interessat s’hi opose, en virtut del que s’establix en l’article 28.2 de la Llei 39/2015, d’1 d’octubre, del procediment administratiu comú de les administracions públiques, o fonamentant-se en la potestat de verificació de les administracions regulada en la disposició addicional octava de la LOPDIGDD. No obstant això, es requerirà el consentiment o autorització dels interessats en els supòsits en què la informació tinga la condició de dades de categories especials, o quan així ho dispose una norma de rang legal.

6. Les dades de les persones que formen part de la comissió de valoració es tractaran d’acord amb l’RGPD i amb la LOPDIGDD. Es tindrà especial consideració amb el compliment dels principis relatius al tractament establits en l’article 5 de l’RGPD. Així mateix, s’haurà d’informar les persones integrants d’esta comissió d’acord amb el que establixen els articles 13 i 14 de l’RGPD.

7. La informació completa sobre el tractament de dades personals està disponible en el Registre d’activitats de tractament, publicat en la pàgina web de la Conselleria d’Educació, Cultura, Universitats i Ocupació.

*Onzé. Compliment de la política de la competència de la Unió Europea*

Les entitats beneficiàries que es consideren o assimilen a empreses, a l’efecte del compliment del Reglament de la Unió Europea 1407/2013, hauran d’aportar una declaració de mínims i una declaració responsable sobre altres ajudes rebudes per als mateixos costos subvencionables o amb ajuda estatal a fi de comprovar que no se superen els límits de l’apartat 2 de l’article 5 del Reglament.

*Dotzé. Eficàcia*

La present resolució produirà efectes l’endemà de la publicació en el *Diari Oficial de la Generalitat Valenciana*.

*Tretzé. Règim de recursos*

De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es podrà recórrer potestativament en reposició o bé plantejar directament un recurs contenciós administratiu en els terminis i davant els òrgans que s’indiquen a continuació:

a) El recurs de reposició s’haurà d’interposar davant de la secretària autonòmica de Cultura, per delegació efectuada mitjançant la Resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans, en el termini d’un mes a comptar de l’endemà de la publicació en el *Diari Oficial de la Generalitat Valenciana*  o, si és el cas, de notificació de l’acte de tràmit que decidisca directament o indirectament el fons de l’assumpte, determine la impossibilitat de continuar el procediment, produïsca indefensió o perjuí irreparable a drets i interessos legítims.

b) El recurs contenciós administratiu s’haurà d’interposar davant del Tribunal Superior de Justícia de la Comunitat Valenciana en el termini de dos mesos comptadors des de l’endemà de la publicació en el *Diari Oficial de la Generalitat Valenciana*  o, si és el cas, de notificació de l’acte de tràmit que decidisca directament o indirectament el fons de l’assumpte, determine la impossibilitat de continuar el procediment, produïsca indefensió o perjuí irreparable a drets i interessos legítims.

  

València, 30 d'octubre de 2024

(p. d. Resolució 13.04.2022; DOGV 9328, 29.04.2022)

Marta Alonso Rodríguez

Directora general de Patrimoni Cultural